สวัสดีครับ ในบทนี้ผมจะพูดถึงเรื่อง รายละเอียดต่าง ๆ ของโรงแรมนะครับ พวกองค์ประกอบต่าง ๆ ทั้งห้องพัก ห้องอาหาร แล้วก็พนักงานในโรงแรมนะครับ ถ้าเกิดว่า เราเปิดประตูเข้าไปครั้งแรกเนี่ย เราจะพบว่า มันจะมีห้องใหญ่ ๆ นะครับ เป็นห้องโถงขนาดใหญ่ของโรงแรม ตรงนั้นเราเรียกว่า ล็อบบี้นะครับ ล็อบบี้ก็คือห้องรับแขกห้องหนึ่ง ที่เอาไว้เป็นจุดพบปะกันของ เอ่อ..นักท่องเที่ยวนะครับ หรือว่า ผู้ที่มาพักมาเยือน ซึ่งบริเวณนั้นเนี่ย จะมีพนักงานอยู่นะครับ มีทั้งพนักงานเปิดประตู มีทั้งพนักงานต้อนรับนะครับ ถ้าเกิดว่าเป็นโรงแรม สี่ดาว ห้าดาวเนี่ย เขาจะมีพนักงานคอยเปิดประตูให้เราตลอดเลยนะครับ ซึ่งบางครั้งเนี่ย ผมก็รู้สึกเกรงใจนะ เพราะว่าบางทีคนที่เขาทำหน้าที่เปิดประตูเนี่ย เขาอาจจะอายุมากกว่าเราไง แล้วแบบว่า ผมอายุน้อยกว่า เป็นเด็กอะ แล้วมีผู้ใหญ่เปิดประตูให้ผมอะ มันก็รู้สึกแบบ เฮ้ย..ผมเปิดเองก็ได้นะครับ คือบางทีผมก็รู้สึกเกรงใจแกอะ บริเวณล็อบบี้เนี่ย มันจะถูกตกแต่งไปด้วยโซฟาสวย ๆ นะครับ เป็นโซฟานุ่ม ๆ เอาไว้ให้เรานั่งสบาย ๆ นะครับ แล้วก็แสงไฟที่เขาใช้เนี่ย จะเป็นแสงไฟสีเหลืองนะครับ ให้มันดูนวลให้มันดูสบายตา ให้มันดูอบอุ่นนะครับ บริเวณตรงนี้เนี่ย เขาจะมีเคาน์เตอร์ประชาสัมพันธ์นะครับ เอาไว้ให้ลูกค้าเข้ามาติดต่อสอบถามข้อมูล รายละเอียดต่าง ๆ ของโรงแรมนะครับ ถัดจากล็อบบี้ ก็เป็นห้องอาหารนะครับ ห้องอาหารของโรงแรมจะมีขนาดใหญ่นะครับ มีอาหารหลายประเภทมาก ๆ เลย มีอาหาร ไทย ญี่ปุ่น จีน อาหารฝรั่ง ก็คือ เป็นอาหารนานาชาตินะครับ อาหารส่วนใหญ่เนี่ย จะเป็นแบบบุฟเฟต์นะครับ ก็คือ จ่ายครั้งเดียว กินได้เรื่อย ๆ เลย ปกติแล้วบุฟเฟต์เนี่ย มันจะเป็นมื้อเที่ยงกับมื้อเย็นนะครับ ส่วนมื้อเช้าจะเป็นอาหารที่ต้องสั่งเองนะครับ อาหารในโรงแรมส่วนใหญ่แล้วจะราคาแพงนะครับ เขาจะบวกพวกค่าบริการ ค่าภาษี เข้าไป ซึ่งผมเคยไปกินที่โรงแรมแห่งหนึ่งในเชียงใหม่อะ ผมไปกินอาหารเที่ยง เป็นบะหมี่ถ้วยเดียวนะครับ ตอนผมสั่งเนี่ย ผมดูเมนูแล้วนะครับ ราคาแปดสิบบาท แต่พอผมจ่ายเงินเนี่ย ผมจ่ายไปหนึ่งร้อยสี่สิบเจ็ดบาท ผมก็งงไงตอนนั้นอะ ผมดูในใบเสร็จนะ เขาเขียนว่า ค่าบะหมี่แปดสิบ ค่าน้ำที่พนักงานเติมให้เนี่ย ยีบห้า[ยี่สิบห้า]บาท แล้วก็ค่าภาษีเจ็ดเปอร์เซ็นต์ แล้วก็ค่าบริการสิบสองเปอร์เซ็นต์ รวมเบ็ดเสร็จแล้วคือ หนึ่งร้อยสี่สิบเจ็ดบาทถ้วน ถือว่าเป็นบะหมี่ที่ราคาแพงมากเลยนะครับ บะหมี่ถ้วยน้อยเดียว มีกุ้งอยู่สองตัว น้ำซุปก็ไม่ร้อน รสชาติก็งั้นๆ แหละ ดังนั้นถ้าเกิดว่า ใครอยากกินอาหารโรงแรมนะครับ ผมแนะนำให้ไปกินเป็นบุฟเฟต์นะ กินแบบไม่อั้นเลยอะ ราคาประมาณเนี้ยแหละ สาม สี่ร้อย แต่ว่ากินอิ่มอะ กินได้หลาย ๆ อย่างเลย ถัดจากห้องอาหาร ก็เป็นห้องพักนะครับ ห้องพักในโรงแรมมันจะมีหลายเกรดนะครับ ขึ้นอยู่กับว่าราคาแต่ละห้องนั้นมันราคาเท่าไหร่ ถ้าราคาถูกมันก็จะได้ห้องแบบหนึ่ง ถ้าราคาแพงก็จะได้ห้องอีกแบบหนึ่งนะครับ โดยหลัก ๆ เนี่ย ห้องพักหนึ่งห้องมันจะประกอบไปด้วย ห้องนอนแล้วก็ห้องน้ำนะครับ ในห้องน้ำเนี่ย เขาจะแถมพวก แชมพู กับ สบู่ให้นะครับ แล้วก็จะมีผ้าขนหนูให้ด้วย เวลาที่เราเข้าไปพักครั้งแรกเนี่ย เราควรจะตรวจสอบอุปกรณ์ในห้องนะครับว่า มันทำงานได้หรือเปล่า เปิดไฟทุกดวงดูสิว่ามันสว่างไหม ตรวจสอบแอร์นะครับว่ามันทำงานไหม ในห้องน้ำ ก็ดูพวกก๊อกน้ำนะครับว่าน้ำไหลหรือเปล่า ตรงฝักบัวน้ำไหลไหม น้ำอุ่น น้ำเย็น มันโอเคไหม ดูชักโครกนะครับว่ามันทำงานดีหรือเปล่า ลองกด ๆ ดู ตรวจเช็คพวกความสะอาดของห้องด้วยนะครับ ดูว่าห้องสะอาดดีไหม ห้องน้ำมันสกปรกหรือเปล่า ห้องนอน ผ้าที่เขาซักมาปูเตียงอะ มีรอยมีคราบอะไรหรือเปล่า ดูสกปรกไหม ตรวจสอบทีวีด้วยนะครับว่า ทำงานโอเคหรือเปล่า สัญญาณภาพชัดไหม มีภาพดิ้นไหม ตรวจสอบช่องนะครับว่าแต่ละช่องมันชัดเจนหรือเปล่า ถ้าเกิดว่า เราพบปัญหาอะไรเนี่ย เราก็โทรแจ้งพนักงานนะครับ ให้เขาขึ้นมาตรวจสอบ หรือไม่ก็ขอเปลี่ยนห้องก็ได้นะครับ ถ้าเราไม่พอใจห้องที่เราอยู่ ที่โรงแรมเนี่ย เขาจะมีแม่บ้านคอยทำความสะอาดห้องให้เรานะครับ แล้วก็มีพนักงานยกกระเป๋า คอยบริการยกกระเป๋าให้เรานะครับ เราควรที่จะให้ทิปพวกเขานะครับ ให้เป็นขวัญกำลังใจ เขาจะได้มีแรงในการทำงานต่อไปนะครับ